Diari Oficial de la Generalitat Valenciana


Sumari del DOGV 7730, del 29-02-2016 (2016/1284)

Notificació de la sentència dictada en el procediment de guarda i custòdia número 209/2015.
-------------------------------------------------------------------------------------------

### Dades del document

Número de DOGV
:   7730

Data del DOGV
:   29-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1284


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 209/2015.  
 [2016/1284]  
Judici: família, guarda, custòdia o aliments fill menor no matrimonial no consensuat número 000209/2015.  
Part demandant: Diego Osorio González.  
Part demandada: Diana Rodríguez González.  
Sobre guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que, literalment, és com segueix:  
  
Dispositiva  
Estime la demanda formulada pel procurador Álvaro Cuellar de la Asunción, en representació de Diego Osorio González, contra Diana Rodríguez González, declarada en rebel·lia, i decidisc fixar les mesures definitives següents:  
1. La pàtria potestat de la menor, C. O. R., serà exercida exclusivament pel pare, Diego Osorio Rodríguez.  
2. La guarda i custòdia de la menor, C. O. R., s'atribueix al pare, Diego Osorio Rodríguez.  
3. El règim de visites a la mare serà de caps de setmanes alterns, des del dissabte a les 10.00 hores fins al diumenge a les 19.00 hores, la mare la replegarà al domicili patern i la hi reintegrarà.  
  
Les vacances escolars es repartiran, per meitats iguals, entre els progenitors, atenent el calendari escolar. En cas de desacord, el pare triarà els anys parells i la mare els anys imparells.  
Durant les vacances estivals (se suspèn el règim de visites ordinari) es distribuirà per la meitat, segons el calendari escolar, entre tots dos progenitors i per quinzenes. En cas de desacord, el pare triarà els anys parells i la mare els anys imparells.  
Si no es compleix el règim de visites establit a favor de la mare, aquesta haurà d'avisar amb suficient antelació el pare per a visitar la filla.  
4. La mare abonarà a la seua filla menor, C. O. R., en concepte de pensió per aliments, la quantitat de 200 euros/mes en el compte corrent que el pare designe a aquest efecte, per mesos anticipats i dins dels cinc primers dies de cada mes, aquesta quantitat serà anualment actualitzada segons la variació que experimente l'índex de preus al consum fixat per l'Institut Nacional d'Estadística o organisme que el substituïsca.  
5. Les despeses extraordinàries hauran de ser abonades a mitges per tots dos progenitors, les necessàries en tot cas i les convenients amb un acord previ entre les parts o, si no l'hi ha, amb l'autorització judicial.  
Tot això, sense la imposició de costes processals.  
Una vegada ferma aquesta sentència, de conformitat amb el que es disposen els articles 265 i 266 de la Llei Orgànica del Poder Judicial anoteu-la al llibre corresponent, porteu-ne un testimoniatge a les actuacions originals i notifiqueu-la a les parts.  
Mode d'impugnació: contra aquesta sentència podeu interposar en aquest jutjat un recurs d'apel·lació, dins dels 20 dies següents a la notificació, per a l'admissió de la qual serà necessari la consignació, en el compte destinat a aquest efecte, de la suma de 50 euros.   
  
Aquesta és la sentència que pronuncie, mane i firme.  
Publicació. La sentència anterior ha sigut donada, llegida i publicada pel jutge/essa que la va dictar mentre celebrava audiència pública en el dia d'avui, de la qual cosa jo, el secretari/ària judicial, done fe. València.»  
  
Atés que es desconeix el domicili o la residència actuals de la part demandada, per la resolució de 19 d'octubre de 2015, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació de sentència.  
  
València, 29 d'octubre de 2015.- La secretària judicial: Vicenta María Casañ Arandiga.